b"\n_START_ARTICLE_\nBlefarospasme\n_START_SECTION_\nEtiologia\n_START_PARAGRAPH_\nAlgunes de les causes del blefarospasme s'han identificat, per\xc3\xb2, les causes de molts casos de blefaroespasme segueixen sent desconegudes, encara que s'est\xc3\xa0 investigant en aquest aspecte. Alguns pacients amb blefarospasme tenen antecedents de s\xc3\xadndrome de l'ull sec i / o sensibilitat a la llum, per\xc3\xb2 altres no reporten problemes de la vista pr\xc3\xa8via abans de l'aparici\xc3\xb3 dels s\xc3\xadmptomes inicials._NEWLINE_Alguns f\xc3\xa0rmacs poden induir el blefaroespasme, com els utilitzats per tractar la malaltia de Parkinson, i tamb\xc3\xa9 la sensibilitat als tractaments hormonals, incloent la ter\xc3\xa0pia de reempla\xc3\xa7ament d'estrogen per a les dones a la menopausa. El blefarospasme pot tamb\xc3\xa9 ser un s\xc3\xadmptoma de l'abstin\xc3\xa8ncia aguda de la s\xc3\xadndrome de depend\xc3\xa8ncia a les benzodiazepines. A m\xc3\xa9s es coneix que l'\xc3\xbas prolongat de les benzodiazepines poden induir blefarospasme i \xc3\xa9s un factor de risc conegut per al desenvolupament d'aquest._NEWLINE_Tamb\xc3\xa9 pot donar-se arran del funcionament anormal dels ganglis basals del cervell. No s'ha de confondre el blefarospasme essencial amb la s\xc3\xadndrome de Meige, que inclou l'associaci\xc3\xb3 de s\xc3\xadndrome de l'ull sec i distonies. En alguns casos, pot ser causat per una commoci\xc3\xb3 cerebral en alguns casos rars, quan un cop a la part posterior del cap danya els ganglis basals."